
În atenția: 	Doamnei Ana Poenariu, jurnalist Public Record
E-mail:		ana.poenariu@publicrecord.ro 
Ref: 		Răspuns solicitare de informații

Stimată doamnă Poenariu,
[bookmark: _Hlk116049268][bookmark: _Hlk116496392][bookmark: _Hlk116489518]Ca urmare a solicitării dumneavoastră înregistrată la Ministerul Investițiilor și Proiectelor Europene cu nr. G2026-113301/28.08.2026 vă transmitem informațiile furnizate de direcția de specialitate:
Prin prezenta confirmăm că, prin decizia nr. 642/20.09.2024, definitivă, Curtea de Apel Timișoara a dispus următoarele:

„... În baza art. 25 C.p.p. raportat la art. 397 C.p.p. şi cu aplicarea art. 1.357 C.civ. şi art. 1382 C. civ., obligă inculpaţii Dobre Cristian, Luis Guilherme Gomes de Almeida, Romanescu Cezar-Răzvan, Florescu Viorel, SC Polystart Impex SRL şi SC IDP Proiect SA, în solidar, la plata sumei de 1.938.744,635 lei daune materiale către partea civilă Ministerul Investiţiilor şi Proiectelor Europene, la care se adaugă dobânda legală penalizatoare calculată de la data efectuării fiecărei plăţi până la data achitării integrale a prejudiciului şi respinge în rest pretenţiile civile ale părţii civile faţă de aceşti inculpaţi”.

Menționăm că în data de 02.10.2024, Direcția Generală pentru Dezvoltare Regională, Inovare și Societate Digitalizată (în prezent DGDRID - Direcția Generală Dezvoltare Regională, Inovare și Digitalizare GDRID) a primit spre competenta soluționare de la direcția juridică a MIPE decizia penală nr. 642/20.09.2024, în vederea luării măsurilor ce se impun pentru executare.

Astfel că:
- prin adresa nr. G2024-76856 /04.11.2024, Decizia penală nr. 642/20.09.2024 a fost pusă în aplicare prin recuperarea de către ANAF a sumei de 1.938.744,00 lei. În extrasul din data de 27.12.2024 este menționat DOBRE CRISTIAN.

-  Direcția Plăți și Recuperare Creanțe (DPRC) - Serviciul CFPP și Recuperare Creanțe (SCFPPRC) a întocmit adresa nr. G2025-149396/15.12.2025, solicitând ANAF transmiterea informațiilor actualizate cu privire la demersurile întreprinse pentru recuperarea sumelor:
· 0,63 lei, reprezentând debit principal rămas de recuperat
· 1.547.330,18 lei, reprezentând dobândă legală penalizatoare, calculată de la data efectuării fiecărei plăți până la achitarea integrală a prejudiciului.

Precizăm că până la data prezentei dobânda legală penalizatoare este nerecuperată, iar din partea organului de executare fiscal nu s-a primit niciun răspuns privind stadiul recuperării sumelor solicitate.



Cu stimă,
Echipa de comunicare a Ministerului Investițiilor și Proiectelor Europene

Șos. București-Ploiești, nr. 1-1B/ Intrarea str. Menuetului, nr. 7, Victoria Office, sector 1, București
directia.comunicare@mfe.gov.ro
http://mfe.gov.ro/

